CELEX: 62011CN0502
Language: et
Date: 2011-09-30 00:00:00
Title: Kohtuasi C-502/11: Eelotsusetaotlus, mille on esitanud Consiglio di Stato (Itaalia) 30. septembril 2011 — Vivaio dei Molini Azienda Agricola Porro Savold ss versus Autorità per la Vigilanza sui Contratti Pubblici di lavori, servizi e forniture

26.11.2011   
            
            
               ET
            
            
               Euroopa Liidu Teataja
            
            
               C 347/20
            
         Eelotsusetaotlus, mille on esitanud Consiglio di Stato (Itaalia) 30. septembril 2011 — Vivaio dei Molini Azienda Agricola Porro Savold ss versus Autorità per la Vigilanza sui Contratti Pubblici di lavori, servizi e forniture
   (Kohtuasi C-502/11)
   2011/C 347/30
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellatsioonikaebuse esitaja: Vivaio dei Molini Azienda Agricola Porro Savold ss
   
      Vastustaja: Autorità per la Vigilanza sui Contratti Pubblici di lavori, servizi e forniture
   
      Eelotsuse küsimused
   
   
               1.
            
            
               Kas ühenduse õiguskord ja täpsemalt direktiivi 93/37/EMÜ (1) artikkel 6 (praegu direktiivi 2004/18/EÜ (2) artikkel 4) keelab põhimõtteliselt sellise siseriikliku õigusnormi (nagu 1994. aasta seaduse nr 109 artikli 10 lõike 1 punkt a, praegu 2006. aasta seadusandliku dekreedi nr 163 artikli 34 lõike 1 punkt a), millega võimalust osaleda riigihankelepingute sõlmimise menetlustes piiratakse nii, et nendes võivad osaleda üksnes ühingud, kes tegelevad ettevõtlusega, ning osaleda ei saa mõned ettevõtjad (näiteks seltsingud), kes ei tegutse tavaliselt ja peamiselt ettevõtlusega, või on see keeld seltsingute suhtes kehtivate erieeskirjade ja nende varalise korralduse eripära arvestades mõistlik ja mittediskrimineeriv?
            
         Juhul, kui vastus esimesele küsimusele on eitav, esitame Euroopa Kohtule veel ühe küsimuse:
   
               2.
            
            
               Kas ühenduse õiguskord ja täpsemalt direktiivi 93/37/EMÜ artikkel 6 (praegu direktiivi 2004/18/EÜ artikkel 4) ning riigihangetes osaleda võivate isikute õigusliku vormi vabaduse põhimõte võimaldavad siseriiklikul seadusandjal piirata tööettevõtja (või kui kasutada direktiivis 2004/18/EÜ kasutatud terminit, siis ettevõtja) õigusvõimet niisuguse tööettevõtja suhtes kehtivate siseriiklike eeskirjade eripära tõttu, välistades tema osalemise riigihangetes, või rikutakse sellise piiranguga mõistlikkuse ja diskrimineerimise keelu põhimõtteid?
            
         
      (1)  EÜT L 199, lk 54; ELT eriväljaanne 06/02, lk 163.
   
      (2)  ELT L 134, lk 114; ELT eriväljaanne 06/07, lk 132.